proxectonos/corpus_dominio_legal_administrativo_tmp huggingface dataset:
PADRÓN AUGA SEGUNDO TTE.2023
ADMINISTRACIÓN LOCAL — Municipal — Bueu (Recadación, 06/07/2023)

Por decreto da Alcaldía – Presidencia aprobóuse o padrón fiscal presentado por AQUALIA do servicio de abastecemento, saneamento e depuración de augas do Concello de Bueu correspondente ó 2º trimestre do exercicio 2023. Por un importe total de CENTO CINCONTA E CINCO MIL CENTO NOVENTA E DOUS EUROS CON TRES CENTIMOS (155.192,03 €), sendo o periodo voluntario de cobro desde o día 7 de Xullo de 2023 ó 7 de Setembro de 2023, ámbolos dous inclusive de conformidade co previsto nos arts.12 do Texto Refundido da Lei Reguladora das Facendas Locais e 62.3 da Lei Xeral Tributaria. Procédese á exposición pública de dito Padrón durante o plazo de quince días a partir da publicación do anuncio de cobro no Boletín Oficial da Provincia, plazo durante o cal dito padron estará á disposición dos interesados no Concello e nas oficinas de Aqualia para que podan examinalo e presentar cantas reclamaciones estimen oportunas. Contra o acto de aprobación do Padrón podrá interponerse recurso de reposición ante o Alcalde-Presidente no plazo dun mes a contar desde o seguinte ó da finalización do período de exposición pública do Padrón, de conformidade ó lo previsto no artígo 14.2 do Real Decreto Lexislativo 2/2004, do 5 de marzo, polo que se aproba o Texto Refundido de la Ley reguladora das Facendas Locais A repercusión do canon de auga poderá ser obxecto de reclamación económico-administrativa ante a ante o órgano económico – administrativo da Comunidade Autónoma de Galicia (Xunta Superior de Facenda–Consellería de Facenda) no prazo dun mes dende que se entenda producida a notificación mediante a publicación do anuncio de aprobación no Boletín Oficial da Provincia do padrón. A falta de pagamento no período voluntario do sinalado canon dá auga dá Xunta de Galicia suporá a esixencia do canon de auga directamente ao contribuínte pola vía de constrinximento pola consellería competente en materia de facenda da Xunta de Galicia, consonte co disposto no artigo 49.7 do Decreto 136/2012 do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais. (DOCUMENTO ASINADO DIXITALMENTE A MARXE)
BASES E CONVOCATORIA PARA A SELECCIÓN DE 2 AUXILIARES DE TURISMO PARA A PRESTACIÓN DE SERVIZOS DE INFORMACIÓN E ATENCIÓN AO PÚBLICO
ADMINISTRACIÓN LOCAL — Municipal — Nigrán (Persoal, oposicións, 18/07/2023)

Mediante resolución do día 11/07/2023 esta Alcaldía aprobou a convocatoria e as bases reguladoras do proceso selectivo para a para a selección de 2 auxiliares de turismo para a prestación de servizos de información e atención ao público, persoal laboral temporal no Concello de Nigrán. As bases da convocatoria estarán expostas no Taboleiro de Anuncios e na Sede Electrónica do Concello de Nigrán (http://sede.nigran.org/). O prazo para a presentación de solicitudes será de 5 días hábiles, contados a partir do día seguinte ao da publicación da convocatoria no «Boletín Oficial da Provincia de Pontevedra». Nigrán, 11 de xullo de 2023 O Alcalde, Juan A. González Pérez
ACORDO DO PLENO DO CONCELLO DE BARRO POLO QUE SE APROBA INICIALMENTE O ORZAMENTO AMUNICIPAL PARA O EXERCICIO 2024
ADMINISTRACIÓN LOCAL — Municipal — Barro (Presupostos e cadros de persoal, 27/11/2023)

Aprobado inicialmente en sesión extraordinaria do Pleno deste Concello de Barro, de data 22/11/2023, o Orzamento Municipal, Bases de Execución, e o cadro de persoal funcionario, laboral e eventual para o exercicio económico 2024, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello na ligazón https://barro.sedelectronica. gal/info.0 De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. Barro, 23/11/2023. O Alcalde–Xosé Manuel Fernández. (Documento asinado electronicamente)
APROBACIÓN INICIAL MC 13/2023 Y 14/2023 SUPLEMENTO DE CRÉDITO Y CRÉDITO EXTRAORDINARIO
ADMINISTRACIÓN LOCAL — Municipal — Poio (Presupostos e cadros de persoal, 05/04/2023)

O Pleno desta Corporación, en sesión ordinaria celebrada o día 28 de marzo de 2023, acordou a aprobación inicial do expediente de modificación orzamentaria nº13/2023 mediante suplemento de crédito e a nº14/2023 mediante crédito extraordinario, financiados ambos con remanente de tesourería para gastos xerais, polo que, de acordo co establecido nos artigos 112.3 da Lei 7/85, de 2 de abril, Reguladora das Bases de Réxime Local, 169.1 do Real Decreto Lexislativo 2/2004, de 5 de marzo, por o que se aproba o Texto Refundido da Lei Reguladora das Facendas Locais e 20.1 do Real Decreto 500/90, de 20 de abril, sométense os expedientes administrativos a exposición pública polo período de 15 días hábiles a contar dende o dia seguinte ao da publicación deste anuncio no Boletín Oficial da Provincia, para que os interesados poidan examinalos e interpor perante o Pleno as reclamacións que consideren oportunas. As modificacións orzamentarias consideraranse definitivamente aprobadas se durante o citado prazo non se presentaran reclamacións en contra das mesmas, en caso contrario o Pleno disporá dun prazo de un mes para resolvelas. (Asinado dixitalmente a marxe) O Alcalde, Luciano Sobral Fernández
ACORDO DO PLENO DE DATA 2 DE MAIO DE 2023 POLO QUE SE APROBA DEFINITIVAMENTE O EXPEDIENTE DE MODIFICACIÓN DE CRÉDITOS N.º 1SC/2023 DO ORZAMENTO EN VIGOR, NA MODALIDADE DE SUPLEMENTO DE CRÉDITO
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 15/06/2023)

Logo de aprobar definitivamente o expediente de de modificación de créditos n.º 1SC/2023 do Orzamento en vigor, na modalidade de suplemento de crédito financiado con cargo ao remanente líquido deTesouraría, ao non haberse presentado alegacións, publícase o mesmo para o seu xeral coñecemento aos efectos do artigo 169.1, por remisión do 179.4, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo: Esta modificación finánciase con cargo ao remanente líquido de Tesouraría nos seguintes termos: O resumo por capítulos do orzamento municipal vixente, unha vez incorporada a modificación operada, queda do seguinte xeito: Contra o presente Acordo, conforme ao artigo 171.1 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo poderase interpor recurso contencioso-administrativo, ante a Sala do Contencioso-Administrativo do Tribunal Superior de Xustiza de Pontevedra, no prazo de dous meses a contar desde o día da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Sen prexuízo diso, a tenor do establecido no artigo 171.3 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición do devandito recurso non suspenderá por si soa a efectividade do acto ou Acordo impugnado.
APROBACIÓN SUBVENCIÓNS NOMINATIVAS 2023
ADMINISTRACIÓN LOCAL — Municipal — Meaño (Subvencións e axudas, 07/08/2023)

Aprobada inicialmente polo Pleno da Corporación, en sesión ordinaria de data 27 de xullo de 2023, a relación de subvencións nominativas para o exercicio 2023, ratificando as previstas nas Bases de execución 2022 prorrogadas, exponse ao público no Portal de transparencia habilitado na sede electrónica desta mesma plataforma no enderezo hhttps://concellodemeano.sedeelectronica. gal/transparency do Concello de Meaño, ó abeiro do artigo 177 en relación co artigo 169 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra, na páxina web e no Taboleiro de Edictos do Concello por un período de quince días hábiles, contados a partir do día seguinte ao da publicación deste anuncio no BOPP, para que os interesados/as poidan examina-lo expediente e presenta-las reclamacións ou suxerencias que estimen oportunas. O devandito expediente considerarase definitivamente aprobado de non presentarse reclamacións ao mesmo. Meaño, o alcalde Carlos Vieitez Fernández Documento asinado e datado dixitalmente ao marxe
APROBACIÓN DEFINITIVA ORZAMENTO 2024
ADMINISTRACIÓN LOCAL — Municipal — Vigo (Ordenanzas e Regulamentos, 29/12/2023)

En cumprimento do preceptuado nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo e artigo 13 da Lei 39/2015, de 1 de outubro, do Procedemento Administrativo Común das Administracións Públicas, o expediente someteuse a exposición pública por un prazo de 15 días hábiles contados a partires do seguinte á inserción do Edicto no Boletín Oficial da Provincia, sendo publicado no Boletín Oficial da Provincia de Pontevedra nº 227 do día 24 de novembro, comezando a súa exposición o día 27, e rematando o prazo da mesma o 19 de decembro de 2023. O Pleno do Excmo. Concello de Vigo, en sesión extraordinaria celebrada o 27 de decembro de 2023, aprobou con carácter definitivo o Orzamento Xeral do Concello de Vigo, que deberá rexer durante o exercicio do ano 2024, así como o do seu Organismo Autónomo Administrativo Xerencia Municipal de Urbanismo e Anexos dos Orzamentos das Fundacións: MARCO e CONVENTION BUREAU así como os estados consolidados dos mesmos tal e como se achega (Grupo Concello de Vigo). Contra a devandita aprobación, poderán os interesados interpor, se así o estiman, recurso contencioso-administrativo, na forma e prazos que regula o artigo 45 e 46 da Lei 29/1998, de 13 de xullo, reguladora da xurisdición contencioso-administrativa. Ao abeiro do previsto no apartado 3 do artigo 171 do Texto refundido da Lei Reguladora das Facendas Locais, aprobado polo RDL 2/2004, de 5 de marzo, a interposición de recursos non suspenderá por si só a aplicación do orzamento definitivamente aprobado. Orzamentos resumidos por capítulos Entidades con orzamento limitativo e Fundacións con orzamento estimativo. LG/ En Vigo, á data da sinatura electrónica. O Concelleiro Delegado da Área de Orzamentos e Facenda: Jaime Aneiros Pereira Delegación da área, Resolución Xenérica da Alcaldía de 20 de xuño de 2023, publicada no BOPPO nº 124 de 28 de xuño, Delegación específica do 29 de xuño de 2023, publicada no BOPPO nº 136 do 14 de xullo de 2023 e Delegación da Xunta de Goberno Local de 22 de xuño de 2023, publicada no BOPPO nº 129 do 5 de xullo de 2023.
SEGUNDA REUNIÓN PARA A CONSTITUCIÓN DUNHA COMUNIDADE DE USUARIOS DE AUGAS
SECCIÓN NON OFICIAL —  — Comunidade de usuarios de Augas de Barcia (Outros documentos, notificacións e informacións públicas, 15/11/2023)

Convócase ós veciños do lugar de Barcía do Seixo, no concello da Lama, á Xunta Xeral para a constitución en Comunidad de Usuarios de Augas, que terá lugar na casa escola, o día 02 de Decembro de 2023, en primeira convocatoria as 16:30 horas e en segunda convocatoria as 17:00 horas e con arranxo o seguinte orden do día:
EXPOSICIÓN PÚBLICA E COBRANZA EN PERÍODO VOLUNTARIO DA LISTA COBRATORIA PREZO PÚBLICO POLA PRESTACIÓN DOS SERVIZOS DE AXUDA NO FOGAR CORRESPONDENTE AO MES DE SEPTIEMBRE -2023
ADMINISTRACIÓN LOCAL — Municipal — Porriño, O (Recadación, 15/11/2023)

“Primeiro.— Aprobar a seguinte lista cobratoria relativa ao prezo público pola prestación do servizo de axuda no fogar por dependencia correspondente ao mes de septiembre e polo importe total 11.062,89 € pasando o seu cobro por domiciliación bancaria: (.) Segundo.— Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o listado e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. Terceiro.— Establécese como período voluntario de cobranza o período comprendido entre a data de aprobación do citada lista cobratoria e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria e no artigo 46.3 do Real decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais.” Así o manda e asina dixitalmente no Porriño na data indicada á marxe.
CLAVE: 5/244/13/2. EXPEDIENTE DE EXTINCIÓN DO DEREITO CONCESIONAL CON DESTINO Á EXPLOTACIÓN DUNHA CENTRAL ELÉCTRICA NO RÍO ULLA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 02/02/2023)

Clave e denominación do aproveitamento: 5/244/13/2, AH do río Ulla Titular do aproveitamento: Emilio e Kelvin Buricea Saadane Caudal máximo de auga concedido: 2200 l/s Corrente de onde se derivan as augas: Río Ulla Termos municipais onde radican as obras: Agolada (Pontevedra) e Santiso (A Coruña) Causa de extinción: Interrupción permanente da explotación por máis de tres anos consecutivos Servidumes: Descoñecidas Iniciación: De oficio De acordo co disposto no artigo 165.1 do Regulamento do dominio público hidráulico, aprobado por Real decreto 849/1986, do 11 de abril, en relación co 163.3 do mesmo corpo normativo, ábrese un prazo de vinte (20) días a contar desde o día seguinte ao da publicación do presente anuncio nos BOP de Pontevedra e da Coruña, co fin de que os interesados poidan presentar as alegacións que estimen pertinentes, por calquera dos medios recollidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. Este anuncio, ademais da súa inserción nos mencionados boletíns, será obxecto de exposición ao público no taboleiro de anuncios dos Concellos de Agolada (Pontevedra) e Santiso (A Coruña) e na páxina web deste organismo de conca http://augasdegalicia.xunta. gal (na sección denominada Participación Pública). O expediente administrativo, aos efectos da súa consulta, estará dispoñible nas dependencias administrativas de Augas de Galicia, sitas na rúa Tomiño, nº 16, baixo, 15703, Santiago de Compostela. Santiago de Compostela (o día da sinatura dixital) O subdirector xeral de Xestión do Dominio Público Hidráulico Sara Magdalena Elorduy Jorreto
EXPOSICIÓN PÚBLICA CONTA XERAL 2022 (EXPTE.511/2023).
OUTRAS ENTIDADES —  — Consorcio para a Xestión do Ciclo Urbano da Auga do Louro (Presupostos e cadros de persoal, 30/10/2023)

En cumprimento de canto dispón o artigo 212.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, e unha vez que foi ditaminada favorablemente e por unanimidade do Comité Directivo do Consorcio, reunido na sesión extraordinaria de data 23 de outubro de 2023, actuando en función de Comisión Especial de Contas, exponse ao público a Conta Xeral correspondente ao exercicio 2022, por un prazo de quince días, durante os cales quen se estimen interesados poderán presentar reclamacións, reparos ou observacións. Á súa vez, estará á súa disposición na sede electrónica deste Consorcio [ http://consorciodolouro.sedelectronica. gal ]. Así o manda, e asina dixitalmente á marxe, o Presidente do Consorcio para a Xestión do Ciclo Urbano da Auga do Louro, D. Mark Francis Warchol Sennouni.
APROBACIÓN INICIAL SUPRESIÓN VIAL 582
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 07/08/2023)

O Pleno da Corporación municipal na sesión ordinaria de data 31 de xullo de 2023, acordou o que de seguido se transcribe: “1º) Aprobar inicialmente a eliminación do vial nº 582 do Inventario Municipal de Viais Públicos en Nucleo rural do Concello do Porriño 2º) Someter o expediente a exposición publica durante un prazo de un mes mediante publicación no boletín oficial da provincia e taboleiro de edictos do concello. De non se presentaren alegacións ou reclamacións durante o periódo de exposición publica entenderase elevado a defitivo o acordo ós efectos da inventariación do camiño no inventario municipal” O Porriño, 02 de xullo de 2023. O Alcalde. Manuel Alejandro Lorenzo Alonso
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN SAF-DEPENDENCIA DO MES DE XANEIRO
ADMINISTRACIÓN LOCAL — Municipal — Rosal, O (Recadación, 20/03/2023)

A Alcaldía, mediante Resolución núm 2023-0229, de 10 de marzo de 2023, aprobou o padrón da taxa pola prestación do servizo de axuda no fogar (SAF) na modalidade de dependencia correspondente ao mes de xaneiro de 2023. O padrón fiscal permanecerá exposto ao público no departamento de tesourería municipal durante o prazo de 15 días hábiles contados a partir do día seguinte ao da publicación deste anuncio no Boletín Oficial da Provincia, para que os interesados poidan examinar exclusivamente os rexistros relativos á súa débeda e presentar as reclamacións e recursos que estimen pertinentes. O período voluntario de cobranza será do día 18 de marzo ao día 11 de abril de 2023, ámbolos dous incluidos, e a data de cargo en conta dos recibos domiciliados será o día 23 de marzo de 2023. O transcurso do período voluntario de ingreso sen que éste se produza, determinará o inicio do procedemento executivo, con devengo e esixencia dos recargos, xuros e demáis conceptos esixibles, de acordo co disposto nos artigos 160 e 161 da Lei 58/2003 de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Esta Resolución notifícase colectivamente mediante a publicación de anuncio no Boletín Oficial da Provincia e produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, Xeral Tributaria, e de anuncio de cobranza, segundo o disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación. Contra o acto de aprobación do padrón e das liquidacións incorporadas a éste, os contribuíntes, e en xeral os interesados, poderán interpor os seguintes recursos, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais: Recurso de Reposición, perante á Alcaldía deste Concello, no prazo dun mes contado desde o día seguinte ao da finalización do período de exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa. Recurso Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición se non o fose. Calquera outro recurso que os interesados consideren oportuno. O ROSAL, A alcaldesa, Ánxela Fernández Callís
COBRANZA PADRÓNS P. P. SERVUZO AXUDA NO FOGAR XULLO 2023 LIBRE CONCURRENCIA E DEPENDENCIA
ADMINISTRACIÓN LOCAL — Municipal — Cambados (Recadación, 15/09/2023)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: 2023 XULLO SAF LIBRE CONCURRENCIA e 2023 XULLO SAF DEPENDENCIA o seguinte: Durante o prazo comprendido entre 21 de Setembro de 2023 ata o 22 de Novembro de 2023, procederase ó cobro en período voluntario da cota do Padrón citado. Forma de Pagamento a) Mediante ingreso nas contas de recadación do concello abertas nas seguintes entidades bancarias: b) Domiciliación bancaria: O cargo en conta efectuarase durante a segunda semana do mes de Outubro de 2023. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargas correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
APROBACIÓN LISTA PROVISIONAL DE ADMITIDOS E EXCLUIDAS NA OFERTA DE EMPREGO PÚBLICO PARA A ESTABILIZACIÓN DO EMPREGO TEMPORAL
ADMINISTRACIÓN LOCAL — Municipal — Valga (Persoal, oposicións, 05/04/2023)

Expirado o prazo de presentación de solicitudes de admisión nos procesos selectivos convocados polo Concello de Valga para cubrir as prazas da oferta de emprego público para a estabilización de emprego temporal, en relación á Lei 20/2021, de 28 de decembro, para a redución da temporalidade no emprego público. De conformidade coas bases aprobadas xunto coa convocatoria en Resolución de Alcaldía de data 26/12/2022, e de conformidade co 233.3 da Lei 5/1997, de 22 de xullo, de Administración Local de Galicia, en relación co artigo 20 do Regulamento Xeral de ingreso de Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado aprobado polo Real Decreto 364/1995, de 10 de marzo, e o artigo 21.1. g) da Lei 7/1985, de 2 de abril, reguladora das Bases do Réxime Local, PRIMEIRO. Aprobar a seguinte relación provisional de aspirantes admitidos e excluídos: SEGUNDO. Publicar a relación provisional de admitidos e excluídos no Taboleiro de Anuncios do Concello e na sede electrónica do Concello de Valga: https://valga.sedelectronica. gal, concedendo un prazo de DEZ (10) días hábiles contados a partir do seguinte ao da publicación da resolución para formular reclamacións ou emendar defectos. Documento asinado dixitalmente en Valga na data ao marxe. O Alcalde, José María Bello Maneiro.
APROBACIÓN DEFINITIVA DA MODIFICACIÓN DA DENOMINACIÓN DO INMOBLE DE TITULARIDADE MUNICIPAL SITO EN RÚA JOSÉ GIL, 3 (“CENTRO CULTURAL VÁZQUEZ PORTOMEÑE")
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 27/04/2023)

Aprobada inicialmente a MODIFICACIÓN DA DENOMINACIÓN DO INMOBLE DE TITULARIDADE MUNICIPAL SITO EN RÚA JOSÉ GIL, 3- AS NEVES (“CENTRO CULTURAL VÁZQUEZ PORTOMEÑE”) por Acordo do Pleno de data 7 de marzo de 2023, mediante anuncio no Boletín Oficial da Provincia número 55, de data 20 de marzo de 2023, expúxose ó publico polo prazo de vinte días hábiles, sen que no mesmo foran presentadas alegacións ou reclamacións ao respecto, polo que se considera elevado a definitivo o acordo inicial. Contra este acordo poderase interpor recurso contencioso administrativo ante o Xulgado Contencioso Administrativo de Vigo (Lei 29/1998 de 13 de xullo) no prazo de dous meses. As Neves, na data da súa sinatura electrónica O Alcalde-Presidente, Xosé Manuel Rodríguez Méndez
LISTA PROVISIONAL DE ENTIDADES ADMITIDAS E EXCLUIDAS PARA PARTICIPAR NO PROGRAMA EN RUTA COA DEPO 2023
ADMINISTRACIÓN LOCAL — Provincial — Deputación Provincial (Subvencións e axudas, 26/04/2023)

A deputada delegada de Cohesión Social, en aplicación da Resolución presidencial de 1 de agosto de 2019 (núm. de rexistro 2019014186) sobre delegación de atribucións da presidenta, e no uso das facultades que lle confire a normativa local vixente, ditou a Resolución presidencial número 2023003333, de 24 de abril de 2023, pola que se resolve: Aprobar a relación provisional de entidades admitidas e excluídas para participar no programa En Ruta coa Depo 2023. Publicar a lista provisional na páxina www.depo. gal Conceder un prazo de dez (10) días hábiles para emendar os erros da solicitude e achegar a documentación requirida que falte. Transcorrido este prazo, publicarase a listaxe definitiva de entidades e excluídas no BOPPO e na páxina web da Deputación de Pontevedra. Asinado dixitalmente na marxe
LISTAXE DEFINITIVA DAS PERSOAS ADMITIDAS DA PRAZA DE ARQUITECTO/A DA OFERTA DE EMPREGO PÚBLICO EXCEPCIONAL PARA A ESTABILIZACIÓN DO EMPREGO TEMPORAL DO CONCELLO DE MEIS E NOMEAMENTO DO TRIBUNAL
ADMINISTRACIÓN LOCAL — Municipal — Meis (Persoal, oposicións, 23/10/2023)

Rematado o prazo de presentación de reclamacións á listaxe provisional das persoas admitidas e excluídas da praza de Arquitecto/a, da oferta de emprego público excepcional para a estabilización do emprego temporal do Concello de Meis, por Decreto da Alcaldía 2023-0634, de data 15 de setembro de 2023, aprobouse a listaxe definitiva de persoas admitidas así coma o nomeamento do Tribunal. De acordo co previsto nas bases xerais e específicas da convocatoria publicadas nos BOPPO nº 246 de 27 de decembro de 2022 e nº 247 de 28 de decembro de 2022, procédese á sua publicación. Presidente/a: Mª del Carmen Merino Moína, Secretaria-Interventora do Concello de Meis. Suplente Presidente/a: Mª Dolores Franco Mateo, Secretaria-Interventora do Concello de Ribadumia. Secretario/a: Lisa Charaa Lescun, AEDL-Técnica de Xestión do Concello de Meis. Suplente Secretario/a: Corina Gabriela Jalil Codejon, Técnico da Mancomunidade do Salnés. Vogal 1: Christian Gabriel Boldrini Beyret, Arquitecto do Concello de Meaño. Suplente Vogal 1: Alba Martínez Oubiña, Técnica da Mancomunidade do Salnés. Vogal 2: Braulio Manuel Iglesias Pérez, Arquitecto do Concello de Vilaboa. Suplente Vogal 2: Eva Piñón Montero, Técnica da Mancomunidade do Salnés. Vogal 3: Roberto Carrodeguas Méndez, Secretario-Interventor adxunto do Concello de Meis Suplente Vogal 3: Sebastian Constantin Noelia Mercedes Aloy Quizhpe, Técnica da Mancomunidade do Salnés. De acordo co disposto na cláusula oitaba das Bases da convocatoria, as persoas admitidas disporán dun prazo de dez (10) días hábiles, a contar desde o día seguinte da publicación no BOPPO, para presentar a documentación acreditativa dos méritos da fase de concurso. DOCUMENTO ASINADO ELECTRONICAMENTE O DÍA DA SINATURA ELECTRONICA
BASES REGULADORAS DOS INCENTIVOS Á CONTRATACIÓN POR CONTA ALLEA DAS PERSOAS PARTICIPANTES NO OBRADOIRO DUAL DE EMPREGO “VIGO CAPACITA VIII”
ADMINISTRACIÓN LOCAL — Municipal — Vigo (Subvencións e axudas, 06/10/2023)

A Xunta de Goberno Local, na sesión ordinaria de 29 de setembro de 2023, no expediente número 20478/77, acordou aprobar as seguintes: ARTIGO 1. FINALIDADE E DURACIÓN DOS INCENTIVOS Á CONTRATACIÓN POR CONTA ALLEA. ARTIGO 2. ENTIDADES BENEFICIARIAS DOS INCENTIVOS Á CONTRATACIÓN. ARTIGO 3. CONTÍA DOS INCENTIVOS. ARTIGO.4. CONTÍA TOTAL E CRÉDITO ORZAMENTARIO ARTIGO 5. EXCLUSIÓNS. EXCLÚENSE DOS BENEFICIOS REGULADOS NESTE PROGRAMA. ARTIGO 6. PRAZOS E SOLICITUDE ARTIGO 7. XUSTIFICACIÓN E PAGAMENTO ARTIGO 8. OBRIGACIÓNS DAS ENTIDADES BENEFICIARIAS. ARTIGO 9. COMPETENCIA. ARTIGO 10. PROCEDEMENTO DE CONCESIÓN, INSTRUCIÓN E TRAMITACIÓN. ARTIGO 11. RESOLUCIÓN E RECURSOS. ARTIGO 12. INCOMPATIBILIDADES E CONCORRENCIA ARTIGO 13. PERDA DO DEREITO AO COBRO DA SUBVENCIÓN E REINTEGRO. ARTIGO 14. DEVOLUCIÓN VOLUNTARIA DA SUBVENCIÓN. ANEXOS ANEXO I. SOLICITUDE ANEXO II. DECLARACIÓN XURADA ANEXO III. DECLARACIÓN DE AXUDAS SOLICITADAS ANEXO IV. AUTORIZACIÓN CONSULTA DE DATOS ANEXO V. XUSTIFICACIÓN A contía total estimada destinada a estas subvencións para o exercicio orzamentario do 2023 do Concello de Vigo é de 30.000 € (trinta mil euros), que se imputarán con cargo á partida 2410 4700007 denominada AXUDAS CONTRATACIÓN O. E. “VIGO CAPACITA VIII”, de acordo co establecido nas bases reguladoras. O importe da subvención ou axuda, en ningún caso, poderá ser de tal contía que, illada ou en concorrencia con outras subvencións ou axudas, supere o custo da actividade ou actuación subvencionada. A concesión da subvención non xerará ningún dereito á percepción da mesma en futuras convocatorias. A competencia para resolver as solicitudes de axudas corresponderá ao Concello de Vigo, como entidade promotora do obradoiro dual de emprego. Vigo, data segundo sinatura electrónica A Terceira Tenente de Alcalde e concelleira da Área de Goberno de Emprego, Fondos Europeos, Patrimonio, Medio Ambiente, Educación, Deportes e Xuventude (Resolución Alcaldía 19/06/23, BOPP nº 123 do 27/06/23) – Arsela Burbulea Zapatera
APROBACIÓN INICIAL SUPLEMENTO DE CRÉDITO
ADMINISTRACIÓN LOCAL — Municipal — Mondariz (Presupostos e cadros de persoal, 28/07/2023)

O Pleno deste Concello, en sesión ordinaria celebrada o día 20/07/2023, acordou a aprobación inicial do expediente do expediente de modificación de créditos n.º 27/23 baixo a modalidade de suplemento de crédito e crédito extraordinario n.º 2/23, financiado con cargo ao remanente líquido de Tesouraría resultante da liquidación do exercicio anterior. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio en este Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://mondariz.sedelectronica. gal]. Se transcorrido devandito prazo non se presentaron alegacións, considerarase aprobado definitivamente devandito Acordo.
RESOLUCIÓN DE ALCALDÍA SOBRE APROBACIÓN DE LISTAXE PROVISIONAL DE ADMITIDOS E EXCLUIDOS NOS PROCESOS SELECTIVOS DE ESTABILIZACIÓN 2022.
ADMINISTRACIÓN LOCAL — Municipal — Rosal, O (Persoal, oposicións, 02/05/2023)

Expediente 273/2023 Actividade Seleccións de Persoal e Provisións de Postos Procedemento Seleccións de Persoal e Provisións de Postos Asunto Procesos selectivos estabilización 2022 Código SIA 1327244 Unidade Xestora Persoal Documento Anuncio de Alcaldía sobre aprobación de listaxe provisional de admitidos e excluídos nos procesos selectivos derivados dos procesos de estabilización pola lei 20/2021 Examinada a documentación obrante no expediente 273/2023 relativo aos procesos selectivos derivados dos procesos de estabilización pola lei 20/2021. De conformidade co establecido no artigo 20 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, aprobado polo Real Decreto 364/1995, de 10 de marzo, o artigo 21.1g), da Lei 7/1985, de dous de abril, de Bases de Réxime Local así como as bases dos citados procesos selectivos esta Alcaldía ditou Resolución en data 10/04/2023, na que se resolveu o seguinte: “PRIMEIRO.- Aprobar a listaxe provisional de persoas aspirantes admitidas para participar nos procesos selectivos derivado dos procesos de estabilización da lei 20/2021 de acordo coa seguinte relación: Requirir aos seguintes candidatos para que aporten a acreditación de coñecemento da lingua galega solicitada nas bases dos procesos selectivos, coa advertencia de que non aportalo deberán realizar a proba de coñecemento do idioma galego, salvo que se proceda a súa subsanación: SEGUNDO.- Aprobar a listaxe de persoas excluídas nos distintos procesos selectivos e requirilas para que no prazo indicado se proceda a subsanación do motivo de exclusión: TERCEIRO.- Publicar un Anuncio da presente resolución no Taboleiro de Anuncios da Sede Electrónica do Concello do Rosal e no Portal de Transparencia, así coma no Boletín Oficial da Provincia de Pontevedra con indicación de que de conformidade co disposto nas bases dos procesos selectivos, os interesados poderán presentar as alegacións que estimen oportunas no prazo de DEZ DÍAS HÁBILES, computados dende o día seguinte ao da publicación no Boletín Oficial da Provincia de Pontevedra e no Taboleiro de Anuncios da Sede Electrónica do Concello. Advírtese expresamente, de non presentaren alegacións ou a documentación a emendar no prazo previsto, a listaxe provisional de admitidos e excluídos declararase elevada a definitiva mediante Resolución de Alcaldía. CUARTA.- Dar conta ó Pleno da presente resolución na seguinte sesión que se leve a cabo do mesmo.” A ALCALDESA Ánxela Fernández Callís Documento asinado electronicamente á marxe
INFORMACIÓN PÚBLICA ÉQUIDO DETECTADO EN LIBERDADE
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 14/11/2023)

De conformidade coa normativa vixente en materia de identificación e ordenación zoosanitaria dos animais equinos en Galicia. Detectado équido en liberdade, por Dª Emma Isabel Bennaji Ruitiña que o comunica a este concello en data 07/11/2023, sen dono identificado, e considerada polo tanto “mostrenco” e que atópase custodiado en Veigadraga nº 28, Vilasobroso (Mondariz) o que se fai publico ós efectos de que o eventual propietario se persone en dependencias municipais nun prazo de quince días hábiles desde a publicación do presente, previa acreditación da titularide para proceder a retirada do animal. En caso contrario procederase á poxa pública do mesmo consonte o previsto pola normativa autonómica. Mondariz a 7 de novembro de 2023
DH. A36.72648. SOLICITUDE POR MAR DE FRADES S. L. DUN CAUDAL DE AUGA NA PARROQUIA DE SAN MARTIÑO DE MEIS (MEIS).
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 15/05/2023)

Este anuncio ten por obxecto abrir a regulamentaria información pública que prescriben os arts.109 e 163 do Regulamento do dominio público hidráulico. SOLICITANTE: Mar de Frades S. L. CAUDAL: 9751,00 m3/ano DESTINO: uso industrial e rega ORIXE: tres (3) pozos: P1 a P3 P1 e P2 en parc.6000 do pol.202 do catastro de Meis P3 en parc.208 do pol.202 do catastro de Meis LUGAR: Arosa PARROQUIA: San Martiño de Meis CONCELLO: Meis A auga cáptase en tres pozos de 125, 125 e 100 m prof. respectivamente e bombéase a depósito distribución en parc.6000, pol.202 do que parten dúas conducións: unha cara depósito adxacente, para uso na actividade da bodega, e outra a catro depósitos 18 m3, na mesma parcela, para rega das parcs.92, 6000, 207, 208 e 10097 do pol.202 mediante goteo. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Jane Louise Assous Ladero (sinatura dixital)
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN SAF-BÁSICA DO MES DE XUÑO DE 2023.
ADMINISTRACIÓN LOCAL — Municipal — Rosal, O (Recadación, 26/07/2023)

A Alcaldía, mediante Resolución núm 2023-0771, de 18 de xullo de 2023, aprobou o padrón da taxa pola prestación do servizo de axuda no fogar (SAF) na modalidade de libre concorrencia correspondente ao mes de xuño de 2023. O padrón fiscal permanecerá exposto ao público no departamento de tesourería municipal durante o prazo de 15 días hábiles contados a partir do día seguinte ao da publicación deste anuncio no Boletín Oficial da Provincia, para que os interesados poidan examinar exclusivamente os rexistros relativos á súa débeda e presentar as reclamacións e recursos que estimen pertinentes. O período voluntario de cobranza será do día 28 de xullo ao día 28 de setembro, ámbolos dous incluídos, e a data de cargo en conta dos recibos domiciliados será o día 31 de xullo de 2023. O transcurso do período voluntario de ingreso sen que éste se produza, determinará o inicio do procedemento executivo, con devengo e esixencia dos recargos, xuros e demáis conceptos esixibles, de acordo co disposto nos artigos 160 e 161 da Lei 58/2003 de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Esta Resolución notifícase colectivamente mediante a publicación de anuncio no Boletín Oficial da Provincia e produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, Xeral Tributaria, e de anuncio de cobranza, segundo o disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación. Contra o acto de aprobación do padrón e das liquidacións incorporadas a éste, os contribuíntes, e en xeral os interesados, poderán interpor os seguintes recursos, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais: Recurso de Reposición, perante á Alcaldía deste Concello, no prazo dun mes contado desde o día seguinte ao da finalización do período de exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa. Recurso Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa inteposición se non o fose. Calquera outro recurso que os interesados consideren oportuno. O ROSAL, 18 de xullo de 2023 A alcaldesa, Ánxela Fernández Callís
BASES DA CONVOCATORIA PARA A FORMACIÓN DUNHA BOLSA DE TRABALLO PARA REALIZAR NOMEAMENTOS INTERINOS PARA O POSTO DE AUXILIAR ADMINISTRATIVO/A BIBLIOTECA E SERVIZOS VARIOS DO CONCELLO DAS NEVES
ADMINISTRACIÓN LOCAL — Municipal — Neves, As (Persoal, oposicións, 29/08/2023)

A Xunta de Goberno Local, en sesión ordinaria de data 21 de agosto de 2023, aprobou as “ Bases da convocatoria para a formación dunha bolsa de traballo para realizar nomeamentos interinos para o posto de auxiliar administrativo/a biblioteca e servizos varios do Concello das Neves”, expoñéndose as mesmas no taboleiro de anuncios da sede electrónica do Concello (https://concelloasneves.sedelectronica. gal). O prazo para que os interesados formulen as súas peticións será de quince días naturais, contados a partir do día seguinte ao da publicación do anuncio destas bases no Boletín Oficial de Pontevedra. Asdo.: O Alcalde-Presidente, José Manuel Alfonso González
CESE PERSOAL EVENTUAL
ADMINISTRACIÓN LOCAL — Municipal — Mos (Outros documentos, notificacións e informacións públicas, 19/07/2023)

Segundo recolle o artigo 12 do Estatuto Básico do Empregado Público, aprobado polo Real Decreto Lexislativo 5/2015, do 30 de outubro, en relación o persoal eventual “O cesamento terá lugar, en todo caso, cando se produza o da autoridade á que se preste a función de confianza ou asesoramento”. E polo que, en virtude do disposto no artigo 104.3 da Lei 7/1985, de 02 de abril, Reguladora das Bases de Réxime Local, e en uso das facultades que me foron concedidas, esta Alcaldía, resolve: PRIMEIRO.- Dispor o cesamento do persoal eventual que a continuación se refire: Silvana Gollonet Fomperosa, con NIF nº ***8639**, técnico medio de comunicación, grupo A2, adscrito ao gabinete de Alcaldía. SEGUNDO.- Cese con efectos do 16 de xuño de 2023. O que se fai público de conformidade co establecido no 104.3 da Lei 7/1985, de 2 de abril, de Bases do Réxime Local. En Mos, a 12 de xullo de 2023 A Alcaldesa Nidia María Arévalo Gómez (Documento asinado electronicamente a marxe)
RECTIFICACIÓN DA RELACIÓN DEFINITIVA DE PERSOAS ASPIRANTES ADMITIDAS E EXCLUIDAS, DESIGNACIÓN DO TRIBUNAL CUALIFICADOR E DATA DA SÚA CONSTITUCIÓN DO PROCESO SELECTIVO DUNHA PRAZA DE TÉCNICA/O SUPERIOR DE ADMINISTRACIÓN ESPECIAL (CE2022CM-N)
ADMINISTRACIÓN LOCAL — Provincial — Deputación Provincial (Persoal, oposicións, 10/03/2023)

Expediente: 2022069549 Asunto: Rectificación da relación definitiva de persoas aspirantes admitidas e excluidas, designación do tribunal cualificador e data da súa constitución do proceso selectivo dunha praza de Técnica/o superior de Administración especial, do grupo A1, encadrada na escala de Administración especial, subescala técnica, clase técnica/o superior correspondente á convocatoria de varios procesos selectivos de estabilización de emprego temporal para cubrir as necesidades de carácter estrutural e permanente nos distintos centros e servizos da Deputación provincial, OEP derivada da Lei 20/2021 (CE2022CM-N) Trámite: Aprobación da relación definitiva de persoas aspirantes admitidas e excluidas, designación do tribunal cualificador e data da súa constitución do proceso selectivo O Deputado Delegado en materia de persoal, en virtude das competencias delegadas da Presidencia, dita a seguinte: Advertido un erro na publicación da relación definitiva de persoas aspirantes admitidas e excluidas, designación do tribunal cualificador e data da súa constitución do proceso selectivo dunha praza de Técnica/o superior de Administración especial, do grupo A1, encadrada na escala de Administración especial, subescala técnica, clase técnica/o superior correspondente á convocatoria de varios procesos selectivos de estabilización de emprego temporal para cubrir as necesidades de carácter estrutural e permanente nos distintos centros e servizos da Deputación provincial, OEP derivada da Lei 20/2021 (CE2022CM-N), no BOPPO nº 33, de 16 de febreiro de 2023, e ao abeiro do disposto no artigo 109.2 da Lei 39/2015, de 1 de outubro, de procedemento administrativo común das Administracións Públicas, e en virtude das facultades que me confire o artigo 61.12 de Real Decreto 2568/86, de 28 de novembro, RESOLVO rectificar dita resolución no senso que onde di: “2º. Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: (…) Vogal(Titular): Encarna Dapena Losada, xefatura do Servizo de Educación e Promoción Económica, Deputación provincial de Pontevedra” Debe dicir: “2º. Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: (…) Vogal(Titular): Encarna Dapena Losada, xefatura do Servizo de Educación e Promoción Económica, Concello de Pontevedra”
EXPEDIENTE ADMINISTRATIVO 307. APROBACIÓN DEFINITIVA DA MODIFICACIÓN DO ANEXO DE SUBVENCIÓNS NOMINATIVAS DO ORZAMENTO PRORROGADO PARA 2023.
ADMINISTRACIÓN LOCAL — Municipal — Guarda, A (Presupostos e cadros de persoal, 12/05/2023)

Expediente: nº 307/2023 de modificación do Anexo de subvencións nominativas do orzamento prorrogado para o exercicio 2023. Trámite: anuncio aprobación definitiva. O Pleno do Concello, na sesión ordinaria celebrada o día 31 de marzo de 2023, aprobou inicialmente o expediente administrativo nº 307/2023 de modificación do anexo de subvencións nominativas do orzamento prorrogado para o exercicio 2023. Durante o período de exposición ao público (BOPPO nº 69 de 11/04/2023) non se presentaron reclamacións, e de conformidade co establecido polos artigos 169 do Texto Refundido da Lei de Facendas Locais (RD Lex.2/2004), así como nos artigos 20 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. O importe das subvencións nominativas (sociais, culturais e deportivas) aprobadas, co detalle que consta no expediente e figura na páxina de transparencia do Concello, ascende a un total de 118.100,00 €. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (artigos 10.1 b) e 46 da Lei 29/1998. Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. O Alcalde, Antonio Lomba Baz Documento asinado electronicamente á marxe.
APROBACIÓN INICIAL MODIFICACIÓN ORDENANZA MUNICIPAL DE AXUDAS DE EMERXENCIA
ADMINISTRACIÓN LOCAL — Municipal — Porriño, O (Ordenanzas e Regulamentos, 17/03/2023)

O Pleno da Corporación municipal na sesión extraordinaria de data 09 de marzo de 2023, aprobou inicialmente modificación da ordenanza municipal de axudas de emerxencia social. O acordo se somete exposición pública durante un prazo de 30 días mediante publicación no boletín oficial da provincia e taboleiro de edictos do concello e nun dos diarios de maior difusión da provincia, para que os interesados poidan examinar o expediente e presentar as reclamacións que estimen oportunas. En caso de non presentarse reclamacións se entenderá definitivamente adoptado o acordo, ata entón provisional, sen necesidade de novo acordo plenario. O Porriño, 13 de marzo de 2023. O Alcalde. Manuel Alejandro Lorenzo Alonso
APROBACIÓN DEFINITIVA DA MODIFICACIÓN DA ORDENANZA DE VENDA AMBULANTE
ADMINISTRACIÓN LOCAL — Municipal — Porriño, O (Ordenanzas e Regulamentos, 09/05/2023)

O Pleno da corporación municipal en sesión extraordinaria de data 09 de marzo de 2023 aprobou inicialmente a modificación da ordenanza reguladora de venda ambulante do Concello do Porriño. Sometido a exposición pública durante un plazo de 30 días sen que se presentasen alegacións a modificación apróbase definitivamente, entrando en vigor o día seguinte da súa publicación no BOPPO. Modíficase o artigo 13, quedando redactado o citado artigo co seguinte teor literal: “Artigo 13.- Ós efectos da presente ordenanza e de acordo co disposto no art.22 e seguintes da Lei 13/2010, de 17 de decembro e art.53 da Lei 7/1996, de 15 de xaneiro, de Ordenación del Comercio Minorista, considérase venda ambulante ou non sedentaria a realizada por persoas comerciantes, fóra dun establecemento comercial. A efectos da presente ordenanza, os mercados celebraranse os martes e sábados de cada mes, salvo que sexa festivo, polo que se se dera este caso, procederíanse a realizar o día anterior. Poderanse organizar polo Concello de O Porriño outros “mercadillos ocasionais”, de xeito periódico ou esporádico como unha maneira de fomentar o turismo do Concello, ou para acadar a revitalización comercial dun sector artesanal ou de interese para a comarca. No devandito acordo fixarase: o emprazamento dos devanditos “mercadillos”. Días e horario de celebración dos mesmos. Produtos autorizados. Condicións específicas dos postos, se fosen esixibles. As especialidades respecto do réxime xeral de outorgamento de autorizacións, tales como vixencia da mesma, prazo de solicitude, persoas recollidas na súa vixencia. Taxa municipal correspondente.” O Porriño 4 de maio de 2023. O Alcalde. Don Manuel Alejandro Lorenzo Alonso